
Շվեյցարական World Economic Forum ոչ կառավարական կազմակերպությունը ներկայացրել է աշխարհի ամենաանվտանգ երկրների վերաբերյալ զեկույցը:  Կազմակերպության փորձագետները զեկույցը կազմելիս հաշվի են առել երկրներում ահաբեկչության, հանցավորության և բռնության մակարդակը:  Ամենաապահով երկրների վարկանշային ցանկը գլծավորում են Ֆինլանդիան,  Արաբական Միացյալ Էմիրություններն ու Իսլանդիան: Ցուցակը եզրափակում Է Կոլումբիան, որին նախորդում են Եմենը, Սալվադորը և Պակիստանը:  Հայաստանն 136 պետություն ներառող վարկանշում զբաղեցնում է 34-րդ տեղը՝ հարեւան երկրներից զիջելով միայն Վրաստան-ին (29): Ադրբեջանը 35-րդն է, Իրանը՝ 87-րդը, Ռուսաստանը 109-րդը եւ Թուրքիան՝ 116-րդը: 
